Diari Oficial de la Generalitat Valenciana


Sumari del DOGV 2915, del 24-01-1997 (1997/833981)

ACORD de 27 de novembre de 1996, de la Comissió Territorial d'Urbanisme de València, relatiu a l'homologació del sector Lloma de les Clotxes i els voltants de la lloma, d'Olocau.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/833981


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València, relatiu a l'homologació del sector Lloma de les Clotxes i els voltants de la lloma, d'Olocau.  
La Comissió Territorial d'Urbanisme de València, en la sessió del dia 27 de novembre de 1996, va adoptar l'acord següent:  
«Vist l'expedient tramés per l'Ajuntament d'Olocau, referit a l'homologació del sector Lloma de les Clotxes i els voltants de la lloma, i de conformitat amb els següents:  
Antecedents de fet  
Primer. El projecte es va sotmetre a informació pública mitjançant acord plenari de l'ajuntament, en la sessió del dia 27 d'octubre de 1995, i, després del pertinent període d'informació pública, en el qual s'hi va presentar 1 al·legació, el mateix òrgan el va aprovar provisionalment el dia 3 d'abril de 1996.  
Segon. El projecte consta de memòria justificativa, plànols d'informació i plànols d'ordenació. S'han aportat 3 còpies del projecte, que estan diligenciades.  
Tercer. L'objecte del projecte és l'homologació d'un sectors de sòl apte per a utilitzar denominat Lloma de les Clotxes i els voltants de la lloma. A més de l'homologació del sector, es proposa la subdivisió d'aquest en dos sectors designats sector 1 i sector 2.  
La subdivisió del sector es justifica per a facilitar el desenvolupament d'aquest, de forma que es puguen realitzar dues actuacions independents. La separació entre els dos nous sectors es defineix per mitjà d'un vial que connecta amb la xarxa viària del sòl urbà annex (urbanització La lloma)  
L'àmbit d'actuació limita amb la carretera de Bétera a Olocau, la urbanització La lloma i el sòl no urbanitzable comú. Té una superfície total de 220.000 m2.  
Quart. El dia 11 de juny de 1996 es va sol·licitar informe al Servei d'Explotació de Vies i Obres de la Diputació Provincial, que el va emetre amb data 4 de juliol de 1996, en sentit favorable, per no afectar cap carretera de la seua titularitat.  
Cinquè. La Comissió Territorial d'Urbanisme de València, en la sessió del dia 18 de juliol de 1996, va acordar suspendre l'aprovació definitiva de l'homologació dels sectors Lloma de les Clotxes i els voltants de la lloma, fins que no se solucionen diverses deficiències que, en síntesi, es resumien en el fet que el contingut del projecte era insuficient, i s'hi ha de completar amb les determinacions de l'ordenació estructural, en especial, la delimitació sectorial, la xarxa primària i les condicions de connexió.  
Sisè. L'Ajuntament d'Olocau ha procedit a introduir rectificacions en el projecte, amb l'objectiu de solucionar les deficiències indicades. Aquestes rectificacions van ser aprovades pel plenari de l'ajuntament en la sessió del 27 de setembre de 1996.  
Setè. S'ha elaborat un nou projecte complet, en el qual s'afegeixen les noves determinacions. Aquest projecte consta de memòria justificativa, plànols d'informació i plànols d'ordenació.  
Vuitè. Les modificacions més importants que s'han introduït en aquesta fase de solucions de deficiències són les que s'indiquen a continuació:  
- Es justifica la delimitació dels dos sectors, i es configuren amb vials de la xarxa primària, el límit del sòl urbà contigu i, excepcionalment, en un tram molt reduït, amb sòl no urbanitzable. En conseqüència, es considera que es compleixen els criteris de sectorització de l'article 20 de la LRAU.  
- Es concreten els elements que integren la xarxa primària, constituïts fonamentalment per la carretera i els vials interns principals, així com pels elements i els traçats fonamentals de les infraestructures de serveis.  
- Es fixen les condicions de connexió i integració en l'entorn, i es considera que la seqüència lògica de desenvolupament consistirà en l'execució del sector 1 abans que el 2, però es determinen també les condicions per al supòsit del fet que s'altera l'esmentat ordre lògic.  
Nové. En data 18 d'octubre de 1996 es va sol·licitar informe a la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, que el va emetre, amb data 7 de novembre de 1996, en sentit favorable.  
Deu. Olocau té les normes subsidiàries aprovades definitivament per la Comissió Territorial d'Urbanisme el dia 24 de juliol de 1984.  
Onze. La Comissió Informativa de la Comissió Territorial d'Urbanisme de València, en la sessió del 21 de novembre de 1996, va emetre un informe relatiu al projecte que ens ocupa, i, així, es compleix el preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer. L'homologació es necessària per al desenvolupament dels sòls aptes per a urbanitzar, previstos en les Normes Subsidiàries de Planejament, de conformitat amb el disposat en la disposició transitòria segona, apartat 2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).  
Segon. Es tracta d'una homologació modificadora quant a l'abast material, i sectorial, en allò que es refereix a l'abast territorial, tal com estan definits els esmentats conceptes en la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.  
Tercer. Sense perjudici que es realitze la homologació del sector, quan es plantege l'ordenació detallada del sector per mitjà dels corresponents plans parcials, s'haurà de sol·licitar la cèdula d'urbanització, de conformitat amb el que disposa l'article 31.2 de la LRAU, en relació amb l'apartat III.2 de la Instrucció d'Homologació.  
Quart. La tramitació és correcta, de conformitat amb el que disposa la disposició transitòria primera de la LRAU, en relació amb l'apartat III.1.A de la instrucció d'homologació.  
Cinquè. De les condicions de connexió establertes en el projecte es desprèn que es permet el desenvolupament dels sectors encara quan no estiga realitzat el vial d'accés des de la carretera, mitjançant un accés directe a la carretera. Tanmateix, com a condició de connexió i integració de l'actuació s'ha d'exigir que la connexió amb la carretera es realitze tal com està prevista en el projecte, és a dir, condicionament de la carretera, rotonda i vial d'accés des de aquesta rotonda a la pròpia urbanització. Aquesta serà una condició objectiva perquè siga possible la incorporació d'aquest tram d'urbanització al context global del territori, i es determina, en el moment de programació del sector, a qui correspon executar les obres i el termini de realització.  
Sisè. Analitzat el contingut de les modificacions introduïdes en el projecte, es consideren solucionades les deficiències que s'assenyalaven en l'acord de la Comissió Territorial d'Urbanisme de 18 de juliol de 1996, si bé s'ha d'exigir la connexió a la carretera en els termes anteriorment expressats.  
Setè. La Comissió Territorial d'Urbanisme de València és l'òrgan competent per a emetre dictamen de resolució sobre l'homologació dels plans urbanístics de municipis menors de 50.000 habitants, de conformitat amb el disposat en el text de la Instrucció de Planejament 1/1996, sobre homologació de plans urbanístics a la Llei 6/1994, en relació amb l'article 10.A, per remissió de l'article 9.1, ambdós del Decret 77/96, de 16 d'abril del Govern Valencià, pel qual cosa s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme de València, en la sessió del dia 27 de novembre de 1996, acorda:  
Aprovar definitivament l'homologació del sector Lloma de les Clotxes i els voltants de la lloma, del municipi d'Olocau, i s'exigeix, com a condició que cal considerar en la programació del sector, que la connexió a la carretera es realitze tal com està prevista en el projecte.  
L'Ajuntament d'Olocau haurà de notificar el contingut d'aquest acord a tots els particulars interessats en l'expedient de referència».  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això sense perjudici que es puga exercir qualsevol altre recurs que s'estime pertinent.  
València, 27 de novembre de 1996  
El secretari de la Comissió Territorial d'Urbanisme  
José Manuel Palau Navarro